钦定古今图书集成/明伦汇编/家范典/第039卷 > 书经 > 《酒诰》
## 钦定古今图书集成/明伦汇编/家范典/第039卷 > 书经 > 《酒诰》

惟曰：“我民迪小子，惟土物爱厥心臧，聪听祖考之彝
训，越小大德，小子惟一。”

〈蔡注〉《文王》言，“我民亦常训导其子孙，惟土物之爱，勤稼穑，服田亩，无外慕，则心之所守者正而善日生。为子孙者亦当聪听其祖父之常训，不可以谨。酒为小德小德、大德小子，惟一视之可也。”〈大全〉西山真氏曰：“民蒙文王之化，亦各训迪子弟，惟土地所生之物是爱，故其心臧。盖一溺于酒，则必旁求珍异以自奉，其欲广则其心蠹矣。是时为子弟者亦各聪听祖考之常训，训之常则入于耳者熟，听之聪则志于心也恪。”